 16. A feladat Károly Róbert magyar király uralkodásával kapcsolatos. (hosszú) (2012_okt)
Mutassa be a források és ismeretei segítségével Károly Róbert gazdasági reformjait!
Mutasson rá az intézkedések jelentőségére! Használja a középiskolai történelmi atlaszt!
„Mi, Károly, Isten kegyelméből Magyarország királya, amidőn […] János úrral,
Csehországnak […] királyával… tanácskozást tartottunk […] elrendeltük, hogy mind
a mi kereskedőinknek, mind a csehországiaknak és más szomszédos országbelieknek
az alább megírt országutakon és útvonalakon kell járniok és utazniok [...].
Mivel jól tudjuk, hogy még Béla király jelölte ki mind a brünni polgároknak, mind a
nagyszombatiaknak a vámhelyeket, ezeket továbbra is törvényeseknek és jogosnak
tekintjük. Éppen ezért mind a mi kereskedőinket, mind a csehországi és más
országokból érkező kereskedőket hívjuk és biztatjuk, hogy javaikkal, áruikkal és
értékeikkel békében, háborítatlanul és minden akadályoztatás nélkül vagyonuk és
személyük biztonságban a vámok lefizetése után szabadon jöjjenek keresztül az
említett vámhelyeken.” (Károly Róbert 1336. évi oklevele)

Magyarország külkereskedelme
Károly Róbert uralkodása idején

„Határozván elrendeltük és parancsoljuk, hogy minden megyében, minden egyes
kapu után, amelyen szénával vagy gabonával megrakott szekér képes befordulni
vagy azon át kijönni […] a kirovás megtörténte után 15 napon belül, a kamara haszna
címén, előbb említett kamaráknak 18 dénárt a kamarák ispánjának kezéhez kell
szolgáltatni és fizetni.” (Károly Róbert 1342. évi dekrétuma)

